Õnneks oli Barbuda ise ääretult võluv ja erinev kõigest, mida siiani maailmas kohanud olen. Kogu saarel elab vaid 1500 inimest ja ma kahtlustan, et umbes kaks  korda sama palju on eesleid. Vabalt peetavaid (ja sigivaid) stressivabu eesleid. Kohalikule floorale pidid nad aga päris palju kahju tegema, sest nad pidavat taimi koos juurtega sööma ja Barbuda loodus on seetõttu tõelises ohus. Põllumajandusministeerium on koguni koostamas kava, kuidas kõik isased eeslid kastreerida. Stressivabadust eeslitel seega kauaks ei jätku.